3. การประกอบธุรกิจของแต่ละสายผลิตภัณฑ์

3.1 สายธุรกิจการเงิน

(ก) ลักษณะของผลิตภัณฑ์และบริการ

บริการที่ดำเนินการประกอบด้วย

+--------+-------------------------------------+--------------------+---+
|        | ผลิตภัณฑ์/บริการ                        | บริษัท               |   |
+--------+-------------------------------------+--------------------+---+
|        | บริการให้เช่ารถระยะยาว (Operating      | บจ. พรีเมียร์ อินเตอร์  |   |
|        | Lease)                              | ลิซซิ่ง               |   |
+--------+-------------------------------------+--------------------+---+
|        | บริการจัดการสินเชื่อ                     | บจ. พรีเมียร์         |   |
|        |                                     | แอลเอ็มเอส          |   |
+--------+-------------------------------------+--------------------+---+
|        | บริการสินเชื่อเช่าซื้อรถยนต์, รถจักรยานยนต์   | บจ. พรีเมียร์แคปปิตอล, |   |
|        |                                     |                    |   |
|        | และบริหารสัญญาเช่าซื้อ                   | บจ. พรีเมียร์แคปปิตอล  |   |
|        |                                     | (2000)             |   |
+--------+-------------------------------------+--------------------+---+
|        | บริการเป็นนายหน้าประกันวินาศภัย           | บจ.                |   |
|        |                                     | พรีเมียร์โบรคเคอร์เรจ  |   |
+--------+-------------------------------------+--------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

- มีการให้บริการที่สะดวก รวดเร็ว ที่สามารถตอบสนองความต้องการและสร้างความพึงพอใจให้

ลูกค้าอย่างต่อเนื่อง

- มีการวางระบบการจัดการภายในองค์กรอย่างมีประสิทธิภาพ

- มีศูนย์บริการครอบคลุมทั่วประเทศ ควบคู่ไปกับศูนย์จำหน่ายของธุรกิจรถยนต์

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ใช้กลยุทธ์ในด้านความมีชื่อเสียงและความเป็นที่ยอมรับของบริการที่นำมาบริการแก่ลูกค้า
  มุ่งเน้นด้านคุณภาพและประสิทธิภาพในการบริการเป็นสำคัญ โดยในด้านบริการรถเช่า
  จะเน้นการให้บริการรถเช่าระยะยาวเป็นหลัก ส่วนบริการจัดการสินเชื่อ
  จะเน้นบริหารสินทรัพย์/หนี้อสังหาริมทรัพย์ และหนี้เช่าซื้อให้กับสถาบันการเงินต่างๆ
  รวมทั้งการประมูลซื้อ Port ต่างๆ มาเพื่อบริหาร

-   ลักษณะลูกค้าและกลุ่มลูกค้าเป้าหมาย

  ให้บริการแก่ลูกค้าทั่วไป เป็นผู้บริโภคประเภทบุคคลธรรมดา และผู้ประกอบการที่เป็น นิติบุคคล
  มีทั้งภาคเอกชน รัฐวิสาหกิจ รวมทั้งลูกค้าในกลุ่มบริษัทพรีเมียร์

-   การจำหน่ายและช่องทางการจำหน่าย

  จำหน่ายโดยผ่านทางศูนย์บริการที่มีเครือข่ายเชื่อมโยงทั่วประเทศ
  และให้บริการผ่านระบบอิเล็กทรอนิกส์ (E-Commerce) คือ
  www.premier-specialtyfinance.com เพื่อเพิ่มช่องทางและโอกาสในการบริการให้มากขึ้น

  2) สภาพการแข่งขันภายในอุตสาหกรรม

มีการแข่งขันที่รุนแรงขึ้นจากปัจจัยอัตราดอกเบี้ยต่ำและสภาพคล่องในตลาดการเงินที่มีค่อนข้างสูง
อีกทั้งนโยบายควบคุม และลดต้นทุนของบริษัทต่างๆ
ทำให้บริษัทที่มีสถาบันการเงินหรือบริษัทรถยนต์ต่างประเทศให้การสนับสนุนทางการเงินมีความได้เปรียบทางการแข่งขัน
และจากการที่ผู้ประกอบการลดดอกเบี้ยและเงินดาวน์ รวมทั้งเพิ่ม warranty และบริการต่างๆ
ทำให้ตลาดรถยนต์โตขึ้นพอสมควร เป็นผลให้ธุรกิจนี้คงเป็นที่น่าสนใจสำหรับบริษัทต่างๆ
ไม่ว่าจะเป็นผู้ประกอบรถยนต์ ตัวแทนจำหน่าย หรือผู้ให้บริการทางการเงิน

(ค) การจัดหาผลิตภัณฑ์หรือบริการ

ธุรกิจให้บริการรถเช่าระยะยาว ให้บริการเช่ารถยนต์นั่ง รถตู้ และรถบรรทุกขนาด 1 ตัน (pick
up) ใหม่ โดยมีระยะเวลาการเช่า 2-5 ปี แก่บริษัทและองค์กรต่าง ๆ
ทั้งภาคเอกชนและรัฐวิสาหกิจ การให้ บริการบางครั้งก็ต้องประมูลแข่งกับผู้ประกอบการรายอื่น
จากการที่บริษัทมีความสัมพันธ์ที่ดีกับผู้ประกอบรถยนต์และตัวแทนจำหน่ายรถยนต์หลายแห่ง
ทำให้บริษัทสามารถเสนอราคาที่สามารถแข่งขันได้
เสริมจุดแข็งของบริษัทที่มีประสบการณ์ที่ยาวนานและมีบริการที่ดี
เป็นเหตุให้ได้รับความไว้วางใจจากลูกค้าต่าง ๆ มาอย่างต่อเนื่อง

ธุรกิจบริการจัดการสินเชื่อ ได้ให้บริการกับสถาบันการเงินต่าง ๆ ซึ่งผลงานที่ผ่านมาสามารถ
สร้างความเชื่อมั่นให้ลูกค้าได้เป็นอย่างดี

ธุรกิจเช่าซื้อรถยนต์ เน้นรถใช้แล้ว ทั้งรถยนต์นั่งส่วนบุคคลและรถบรรทุกขนาด 1 ตัน (pick up)
โดยรับจัดสัญญาเช่าซื้อจากศูนย์จัดจำหน่ายของพรีเมียร์และตัวแทนจำหน่ายรถยนต์หรือเต๊นท์รถยนต์อื่น
ๆ ส่วนบริการเช่าซื้อรถจักรยานยนต์ บริษัทใช้วิธีให้บริการผ่านสวัสดิการของโรงงาน
หรือบริษัทที่มีพนักงานมาก ๆ โดยเน้นลูกค้าในเขตกรุงเทพฯ เป็นหลัก

ธุรกิจนายหน้าประกันวินาศภัย บริษัทมีฐานลูกค้า/คู่ค้าบริษัทในกลุ่มบริษัทพรีเมียร์ และลูกค้า ภายนอก
โดยจะขยายตลาดให้มากขึ้น และเพิ่มรูปแบบผลิตภัณฑ์ใหม่ ๆ ถึงแม้ว่าการแข่งขันจะมีมากขึ้น
แต่บริษัทก็ยังได้รับบริการที่ดีจากบริษัทประกันภัยซึ่งเป็นคู่ค้า เนื่องจากสายสัมพันธ์อันดีตลอดมา

3.2 สายธุรกิจสินค้าอุปโภคบริโภค

(ก) ลักษณะของผลิตภัณฑ์และบริการ

 สินค้าอุปโภคบริโภคที่ดำเนินการผลิตและจัดจำหน่ายในสายธุรกิจจะประกอบด้วย

+------+-------------------------------------+-------------------------+
|      | ผลิตภัณฑ์/บริการ                        | ดำเนินการโดย             |
+------+-------------------------------------+-------------------------+
|      | การบร                               | บจ. พรีเมียร์มาร์เก็ตติ้ง      |
|      | ิหารการตลาดและจัดจำหน่ายสินค้าอุปโภคบริโภค |                         |
|      | ได้แก่ ทาโร คาลบี้ ชินมัย ลูกอมโอเล่ เป็นต้น  |                         |
+------+-------------------------------------+-------------------------+
|      | ผลิตและจัดจำหน่ายอาหารสัตว์เลี้ยง อาทิ      | บจ. พรีเมียร์ เพ็ท โพรดักส์   |
|      | อาหารสุนัข                            |                         |
+------+-------------------------------------+-------------------------+
|      | ผลิตภัณฑ์ตรา “คิงส์คิทเช่น”                | บจ. พรีเมียร์แคนนิ่งอินดัสตรี้   |
|      |                                     |                         |
|      | ผลิตภัณฑ์ปลาทูน่าบรรจุกระป๋องและถุงฟอล์ยด์    |                         |
|      |                                     |                         |
|      | ผลิตภัณฑ์ Pet Food                     |                         |
|      | บรรจุกระป๋องและถุงฟอล์ยด์                |                         |
+------+-------------------------------------+-------------------------+
|      | ผลิตอาหารแช่แข็งพร้อมรับประทาน และทำธุรกิจ | บจ. พรีเมียร์ โฟรเซ่นโพรดักส์ |
|      | รับฝากสินค้าแช่แข็ง                      |                         |
+------+-------------------------------------+-------------------------+
|      | ผลิตขนมขบเคี้ยว “ทาโร”                 | บจ. พี.เอม.ฟูด            |
+------+-------------------------------------+-------------------------+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

ในด้านสินค้าอุปโภคบริโภค บริษัทเป็นผู้นำในด้านการตลาด การผลิต มีความชำนาญ และมีความพร้อมทั้งเทคโนโลยีในการผลิตและแหล่งวัตถุดิบ สามารถดัดแปลงผลิตภัณฑ์ออกเป็นรูปแบบต่าง ๆ ได้หลายรูปแบบ หลายชนิด หลายรสชาติ ตามความต้องการของผู้บริโภค

บริษัทเร่งปรับปรุงหน่วยงานให้มีความแข็งแกร่งเพื่อให้เกิดศักยภาพสูงในการกระจายสินค้า อันจะเป็นการปูพื้นฐานสำหรับเป็นตัวแทนจัดจำหน่าย (Distributor) ให้กับสินค้านอกเครือข่ายของกลุ่มบริษัทพรีเมียร์อีกทางหนึ่ง

-   ข้อจำกัดการประกอบกิจการ

  ระดับการแข่งขันในตลาดสินค้าอุปโภคบริโภคอยู่ในเกณฑ์สูงและต้องใช้งบประมาณจำนวนมากในการสร้างตราสินค้าให้เป็นที่รู้จักและยอมรับ
  นอกจากนี้ ยังต้องมีการพัฒนาสินค้าใหม่ๆ อยู่ตลอดเวลา
  เนื่องจากพฤติกรรมผู้บริโภคมีการเปลี่ยนแปลงอยู่ตลอดเวลา

  ในด้านการส่งสินค้าออกไปขายยังต่างประเทศนั้น ความผันผวนในอัตราแลกเปลี่ยน
  ระบบมาตรฐานสินค้า รวมทั้งการกีดกันทางการค้าด้วยมาตรการที่ไม่ใช่ภาษี
  นับเป็นอุปสรรคสำคัญที่ทำให้ต้องเสียเปรียบในเรื่องการค้าต่างประเทศ

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  ส่งเสริมงานด้านการตลาดให้มีศักยภาพในเชิงรุกและสร้างความสัมพันธ์ที่ดีกับคู่ค้าและผู้บริโภคด้วยสินค้าที่มีคุณภาพและราคายุติธรรม
  รวมทั้งบริการที่ดี ทำให้ลูกค้าเกิดความประทับใจ และให้ความไว้วางใจในสินค้าและบริการต่าง
  ๆ และผลิตสินค้าโดยคำนึงถึงความเป็นผู้นำด้านคุณภาพ สรรหาเทคโนโลยีใหม่ ๆ
  ในการผลิตเพื่อพัฒนาสินค้า ช่วยรักษาสิ่งแวดล้อมและหาวิธีการประหยัดพลังงาน
  ไม่ให้มีผลกระทบต่อสังคม พัฒนาสินค้าให้มีความแตกต่างหลากหลายและครบวงจร
  ทั้งทางด้านผลิตภัณฑ์และรูปแบบในลักษณะต่าง ๆ กัน นอกจากนี้แล้ว ยังหาทางจัดกิจกรรมต่างๆ
  ที่จะช่วยเสริมสร้างภาพลักษณ์ของตราสินค้า ตลอดจนเป็นการส่งเสริมสภาพแวดล้อมให้ดียิ่งขึ้น

-   ลักษณะลูกค้าและกลุ่มลูกค้าเป้าหมาย

  มีลูกค้าประเภทต่างๆ ทั้งผู้บริโภคประเภทบุคคลทั่วไป
  ผู้ประกอบการที่เป็นผู้แทนจำหน่ายทั้งในและต่างประเทศ รวมทั้งตัวแทนการค้าต่างประเทศ

-   การจำหน่ายและช่องทางการจำหน่าย

  - กระจายสินค้าโดยผ่านช่องทางและร้านค้าปลีกต่างๆ ที่จำหน่ายสินค้าอุปโภคบริโภค ได้แก่

  * MODERN TRADE เช่น ห้างสรรพสินค้า ซุปเปอร์มาร์เก็ต ร้านสะดวกซื้อ

  * ร้านค้าส่งและร้านค้าปลีกทั่วไป

  - กระจายสินค้าผ่านหน่วยรถของบริษัทไปยังร้านค้าย่อยทั้งในกรุงเทพฯ และต่างจังหวัด

  - ส่งออกไปจำหน่ายยังต่างประเทศ ในลักษณะสินค้าสำเร็จรูปและชนิดที่เป็นวัตถุดิบ

2) สภาพการแข่งขันภายในอุตสาหกรรม

  สภาพการแข่งขันตลาดสินค้าอุปโภคบริโภคมีค่อนข้างสูง ทั้งประเภทของผลิตภัณฑ์ รูปแบบ
  และราคา สินค้าประเภทขนมขบเคี้ยวจำนวนคู่แข่งมีมาก แต่บริษัทเป็นเจ้าตลาดด้านปลาเส้น
  โดยมีส่วนแบ่งตลาดถึงร้อยละ 75 ซึ่งบริษัทค่อนข้างได้เปรียบในด้านการแข่งขัน
  เนื่องจากสินค้าที่บริษัทผลิตเป็นสินค้าที่มีคุณภาพ และบริษัทเป็นผู้ผลิตรายแรกของประเทศไทย
  อีกทั้งยังมีบริษัทที่อยู่ในเครือเดียวกันเป็นโรงงานผลิตวัตถุดิบให้ด้วย
  คู่แข่งรายใหม่มีความยากมากที่จะเข้าสู่ธุรกิจนี้
  เนื่องจากมีการแข่งขันทางด้านการตลาดและคุณภาพของสินค้า ส่วนสินค้าทดแทนได้แก่
  ขนมขบเคี้ยวทุกประเภท อาทิ มันฝรั่งทอด ถั่วลิสงอบกรอบ ปลาหมึกบด ฯลฯ
  สำหนับอำนาจต่อรองของผู้ซื้อและผู้ขายย่อยขึ้นอยู่กับภาวะตลาดและการแข่งขันในขณะนั้น

  สินค้าประเภทซอสมะเขือเทศและซอสพริก “คิงส์คิทเช่น”,
  ผลิตภัณฑ์ปลาทูน่าบรรจุกระป๋องและถุงฟอล์ย, ผลิตภัณฑ์ Pet Food บรรจุกระป๋องและถุงฟอล์ยด์
  มีการแข่งขันสูง มีผู้ผลิตหลายราย อย่างไรก็ตาม
  ทางบริษัทมีฐานลูกค้าที่มีความเชื่อมั่นในคุณภาพของสินค้าและบริการของบริษัท
  ทำให้มีการเติบโตของยอดขายอย่างต่อเนื่อง โดยเฉพาะธุรกิจส่งออกด้าน Pet Food
  นั้นมีลูกค้าระดับใหญ่ๆ อยู่หลายราย
  อันเป็นผลทำให้สัดส่วนการส่งออกต่อการขายในประเทศเท่ากับ 90:10

  สำหรับสินค้าประเภทเนื้อปลาบดแช่แข็ง (ซูริมิ) ที่ผลิตเพื่อการส่งออก และสินค้าอาหารกุ้ง
  ที่ผลิตเพื่อเจาะลูกค้ากลุ่ม Niche Market นั้น ปัจจุบันบริษัทได้ตัดสินใจเลิกธุรกิจทั้ง 2
  ประเภทนี้แล้ว เนื่องจากไม่มีความได้เปรียบในเชิงการแข่งขัน ในขณะเดียวกัน
  บริษัทได้หันมาให้ความสนใจธุรกิจอาหารแช่แข็ง/แช่เยือกแข็งพร้อมรับประทาน
  และปรับเปลี่ยนธุรกิจสินค้าอาหารกุ้งเป็นอาหารสัตว์เลี้ยง ตั้งแต่ไตรมาสที่ 3 ของปี 2547
  เป็นต้นไป

(ค) การจัดหาผลิตภัณฑ์หรือบริการ

ทีมงาน R&D และการตลาดจะร่วมกันคิดค้นและพัฒนาสินค้าใหม่ ๆ
ที่อาศัยเทคโนโลยีและเครื่องมือต่าง ๆ ที่มีอยู่ในปัจจุบัน ตลอดจนมองหาโอกาสใหม่ ๆ
ทั้งที่สามารถพัฒนากันเองภายในสายธุรกิจ
และเปิดรับจัดจำหน่ายให้กับเจ้าของสินค้าที่มีศักยภาพและนโยบายการทำธุรกิจที่คล้ายกัน
นอกจากนี้แล้วยังนำเทคโนโลยีด้านสารสนเทศ
มาใช้เพื่อปรับปรุงประสิทธิภาพของการดำเนินงานอยู่ตลอดเวลา

3.3 สายธุรกิจการค้าและอุตสาหกรรม

(ก) ลักษณะของผลิตภัณฑ์และบริการ

ดำเนินธุรกิจผลิต จัดจำหน่าย และบริการ ประกอบด้วย

+-----+---------------------------------------+---------------------+---+
|     | ผลิตภัณฑ์/บริการ                          | บริษัท                |   |
+-----+---------------------------------------+---------------------+---+
|     | ระบ                                   | บจ. พรีเมียร์ โพรดักส์   |   |
|     | บบำบัดน้ำเสียสำหรับที่พักอาศัยและอาคารขนาดเล็ก |                     |   |
|     |                                       |                     |   |
|     | ได้แก่ ถังบำบัดน้ำเสีย “ถังแซทส์” “อีโคแท้งค์”   |                     |   |
|     | “ถังไบโอคิท”                            |                     |   |
|     |                                       |                     |   |
|     | “แอโรแม็กซ์” “แอโรโทล” และบ่อดักไขมัน “พีพี” |                     |   |
+-----+---------------------------------------+---------------------+---+
|     | ถัง                                    | บจ. พรีเมียร์ โพรดักส์   |   |
|     | และระบบบำบัดน้ำเสียสำหรับโรงงานอุตสาหกรรม  |                     |   |
|     |                                       |                     |   |
|     | และโรงแรม                             |                     |   |
+-----+---------------------------------------+---------------------+---+
|     | ระบบสำรองน้ำอุปโภคและบริโภค ได้แก่ ถังน้ำ    | บจ. พรีเมียร์ โพรดักส์   |   |
|     | “พีพี”                                  |                     |   |
|     |                                       |                     |   |
|     | และปั๊มน้ำ “มิซึ”                          |                     |   |
+-----+---------------------------------------+---------------------+---+
|     | วัสดุก่อ                                 | บจ. พรีเมียร์ โพรดักส์   |   |
|     | สร้าง เช่น หลังคาและผนังเหล็กเคลือบ “ซังโก้”  |                     |   |
|     |                                       |                     |   |
|     | ผนังสำเร็จรูป “ร็อควูด” อ่างอาบน้ำและผลิตภัณฑ์  |                     |   |
|     | Acrylic,                              |                     |   |
|     |                                       |                     |   |
|     | ซีเมนต์เสริมใยแก้ว, ผนังกันเสียง             |                     |   |
+-----+---------------------------------------+---------------------+---+
|     | ผลิตภัณฑ์ส่งเสริมอุตสาหกรรม เช่น เอฟ.อาร์.พี.  | บจ. พรีเมียร์ โพรดักส์   |   |
|     | ไฟเบอร์กลาส,                           |                     |   |
|     |                                       |                     |   |
|     | ถังบรรจุสารเคมี                          |                     |   |
+-----+---------------------------------------+---------------------+---+
|     | บริการตรวจ วิเคราะห์ และรับรองคุณภาพสินค้า   | บจ. ไอคิวเอ นอร์เวส   |   |
|     | อาหาร น้ำ                              | แล็บส์                |   |
|     |                                       |                     |   |
|     | และสิ่งแวดล้อมของโรงงานอุตสาหกรรมและอาคาร |                     |   |
+-----+---------------------------------------+---------------------+---+
|     | จำหน่ายรถยนต์มาสด้า, มิตชูบิชิ, ซูซูกิ, ฟอร์ด    | บจ. พรีเมียร์มอเตอร์    |   |
+-----+---------------------------------------+---------------------+---+
|     | บริการรับฝากขายรถ, และขายรถยนต์ใช้แล้ว     | บจ. พรีเมียร์มอเตอร์    |   |
+-----+---------------------------------------+---------------------+---+
|     | ศูนย์บริการรถยนต์ “พรีเมียร์มอเตอร์เวิร์คส”     | บจ. พรีเมียร์มอเตอร์    |   |
+-----+---------------------------------------+---------------------+---+
|     | จำหน่ายรถยนต์ฟอร์ด                       | บจ. ศูนย์พรีเมียร์สุขุมวิท  |   |
+-----+---------------------------------------+---------------------+---+

ปัจจัยสำคัญที่มีผลกระทบต่อโอกาสหรือข้อจำกัดในการประกอบธุรกิจ

ปัจจัยความสำเร็จในการประกอบกิจการ

ประสบการณ์ ความชำนาญ บริการที่เกี่ยวข้อง ตลอดจนบริการหลังการขาย
นับเป็นปัจจัยสำคัญในธุรกิจสินค้าอุตสาหกรรม ซึ่งบริษัทมีความพร้อมทั้งทางด้านเทคโนโลยี
และมีเครือข่ายที่สามารถให้บริการลูกค้าได้อย่างทั่วถึง
รวมทั้งมีธุรกิจในกลุ่มบริษัทพรีเมียร์ที่สามารถเกื้อหนุนการดำเนินธุรกิจได้อย่างครบวงจร
ทั้งในด้านการบริการสินเชื่อ และบริการประกันวินาศภัย นอกจากนี้
ธุรกิจของบริษัทยังได้รับการรับรองมาตรฐานสากล อันเป็นการตอกย้ำถึงคุณภาพ
และความเป็นมาตรฐานของธุรกิจด้วย ดังนี้

  - บริษัท พรีเมียร์ โพรดักส์ จำกัด ได้รับการรับรองมาตรฐาน ISO 9001 : 2000
  ในด้านการผลิตถัง

  บำบัดน้ำเสียสำเร็จรูป และ มอก. สำหรับถังน้ำไฟเบอร์กลาส

  - บริษัท ไอคิวเอ-นอร์เวส แล็บส์ จำกัด ได้รับการรับรองตามระบบ ISO 17025 จาก สมอ.
  และจาก

  กรมวิทยาศาสตร์การแพทย์ ได้รับการขึ้นทะเบียนห้องปฏิบัติการสิ่งแวดล้อมจาก กรมโรงงาน

  อุตสาหกรรม และได้รับการขึ้นทะเบียนเป็นผู้ควบคุมระบบป้องกันมลพิษสิ่งแวดล้อม

ข้อจำกัดการประกอบธุรกิจ

  ในธุรกิจผลิตภัณฑ์สิ่งแวดล้อม ยังคงต้องใช้แรงงานในการผลิต
  ซึ่งแรงงานส่วนใหญ่ต้องเป็นประเภทฝีมือและกึ่งฝีมือ วัตถุดิบบางชนิดต้องนำเข้าจากต่างประเทศ
  ซึ่งมีราคาสูงและผันแปรตามราคาน้ำมัน และมีต้นทุนในการกำจัดซากวัสดุสูง นอกจากนี้
  สินค้าบางประเภทง่ายต่อการลอกเลียนแบบ

(ข) การตลาดและภาวะการแข่งขัน

  1) นโยบายและลักษณะของตลาด

-   กลยุทธ์ทางการตลาด

  บริษัทดำเนินนโยบายทางการตลาดโดยมุ่งเน้นในเรื่องคุณภาพเป็นสำคัญ
  ทั้งตัวผลิตภัณฑ์และการบริการ การพัฒนาสินค้าให้มีมูลค่าเพิ่มที่เป็นที่ต้องการของลูกค้า
  รวมถึงการขยายฐานธุรกิจในกลุ่มลูกค้าเดิมพร้อมๆ กับการขยายฐานลูกค้าใหม่
  กลยุทธ์ที่ใช้ในการแข่งขันจะหลีกเลี่ยงการแข่งขันโดยใช้ราคา แต่จะมุ่งเน้นด้านคุณภาพ
  ประสิทธิภาพ ตลอดจนการบริการที่ดี ทำให้ลูกค้าเกิดความประทับใจ
  และให้ความไว้วางใจในสินค้าและบริการต่างๆ ผลิตและจำหน่ายสินค้าที่ช่วยรักษาสิ่งแวดล้อม
  ประหยัดพลังงาน ไม่ให้มีผลกระทบต่อสังคม

-   ลักษณะลูกค้าและกลุ่มลูกค้าเป้าหมาย

  มีทั้งลูกค้าที่เป็นบุคคลธรรมดาและกลุ่มธุรกิจ โดยด้านรถยนต์
  บริษัทจำหน่ายและให้บริการแก่ลูกค้าทั่วไป
  ทั้งผู้บริโภคประเภทบุคคลธรรมดาและผู้ประกอบการที่เป็นนิติบุคคล มีทั้งภาคเอกชน รัฐวิสาหกิจ
  รวมทั้งลูกค้าในกลุ่มบริษัทพรีเมียร์

  ผลิตภัณฑ์ด้านสิ่งแวดล้อม เป็นผู้บริโภคประเภทบุคคลธรรมดา
  ผู้ประกอบการที่เป็นผู้แทนจำหน่ายสินค้าภายในประเทศ ผู้รับเหมาก่อสร้าง
  และผู้ประกอบอุตสาหกรรมต่าง ๆ

  บริการตรวจ วิเคราะห์คุณภาพสินค้า อาหาร
  น้ำและสิ่งแวดล้อมของโรงงานอุตสาหกรรมและอาคาร กลุ่มลูกค้าจะมีลักษณะเป็นประเภทผู้ผลิต
  ผู้จัดจำหน่าย ผู้นำเข้า-ผู้ส่งออกอาหาร ผลิตภัณฑ์การเกษตรและแปรรูป

-   การจำหน่ายและช่องทางการจำหน่าย

  ผลิตภัณฑ์ด้านสิ่งแวดล้อม บริษัทจำหน่ายโดยตรงแก่ลูกค้าโดยทั่วไป โดยผ่านช่องทาง
  การจำหน่ายหลัก ๆ ดังนี้

  * ขายผ่านตัวแทนจำหน่าย

  * ขายตรงกับผู้รับเหมา

  * ขายตรงกับเจ้าของโครงการ

  * ประมูลงานราชการ

  * ผ่านระบบอิเล็กทรอนิกส์ (E-Commerce)

  ด้านรถยนต์
  บริษัทจำหน่ายโดยผ่านทางศูนย์บริการที่มีเครือข่ายเชื่อมโยงทั่วประเทศและให้บริการผ่านระบบพาณิชย์อิเล็กทรอนิกส์
  (e-Commerce) คือ www.premier-motors.com
  เพื่อเพิ่มช่องทางและโอกาสในการจำหน่ายสินค้าและบริการให้มากขึ้น

  2) สภาพการแข่งขันภายในอุตสาหกรรม

  ด้านผลิตภัณฑ์ด้านสิ่งแวดล้อม สภาพการแข่งขันค่อนข้างสูง ทั้งด้านรูปแบบผลิตภัณฑ์
  ราคาและบริการหลังการขาย สินค้าประเภทผลิตภัณฑ์ถังน้ำ บริษัทมีส่วนแบ่งตลาดร้อยละ 30
  จำนวนคู่แข่งมี 6 ราย, สินค้าประเภทผลิตภัณฑ์หลังคาเหล็กเคลือบ มีส่วนแบ่งตลาดร้อยละ 10
  จำนวนคู่แข่งมี 7 ราย และสินค้าประเภทสิ่งแวดล้อม (ถังบำบัด) มีส่วนแบ่งตลาดร้อยละ 40
  จำนวนคู่แข่งมี 10 ราย ปัจจุบันบริษัทมีความได้เปรียบคู่แข่งขัน เนื่องจากสินค้ามีคุณภาพ
  และบริษัทเป็นผู้นำในด้านการผลิตที่มีความพร้อมทั้งทางด้านเทคโนโลยีและประสบการณ์

  ในด้านบริการตรวจ วิเคราะห์คุณภาพสินค้า อาหาร น้ำและสิ่งแวดล้อม
  บริษัทมีทีมงานที่มีประสบการณ์ และได้รับความไว้วางใจจากลูกค้าเป็นอย่างดี
  โดยปัจจุบันบริษัทมีส่วนแบ่งตลาดเป็นอันดับ 2 ในด้านการวิเคราะห์คุณภาพอาหาร

สำหรับตลาดรถยนต์ บริษัทมีส่วนแบ่งการตลาดไม่มากนัก
แต่ให้ความสำคัญในเรื่องคุณภาพและบริการหลังการขายเป็นอย่างดี
ซึ่งสอดคล้องกับพฤติกรรมผู้บริโภคในปัจจุบันที่ให้ความสำคัญในเรื่องคุณภาพของสินค้ามากขึ้น
ทำให้บริษัทยังสามารถแข่งขันกับคู่แข่งได้

 (ค) การจัดหาผลิตภัณฑ์หรือบริการ

  สินค้าที่จำหน่ายส่วนใหญ่เป็นผลิตภัณฑ์ที่ผลิตจากกลุ่มบริษัทพรีเมียร์ โดยด้านผลิตภัณฑ์สิ่งแวดล้อม
  บริษัทมีโรงงานผลิต 1 แห่งอยู่ที่อำเภอกบินทร์บุรี จังหวัดปราจีนบุรี มีกำลังการผลิต 8,700
  ตัน/ปี ปริมาณการผลิตปี 2547 มีจำนวน 6,392 ตัน
  หรือคิดเป็นการใช้อัตรากำลังการผลิตร้อยละ 73.5 ทั้งนี้บริษัทได้รับการรับรองมาตรฐาน ISO
  9001 : 2000 ในด้านการผลิตถังบำบัดน้ำเสียสำเร็จรูป และ มอก. สำหรับถังน้ำไฟเบอร์กลาส
  บริษัทได้สร้างบ่อบำบัดน้ำเสียเพื่อขจัดผลกระทบสิ่งแวดล้อมจากกระบวนการผลิตและวัตถุดิบเหลือใช้ตามข้อกำหนดของกรมโรงงานอุตสาหกรรม
  กระทรวงอุตสาหกรรม และไม่มีประวัติการกระทำผิด

  ส่วนด้านการจำหน่ายรถยนต์ บริษัทดำเนินการเป็นตัวแทนจำหน่าย โดยบริษัทผู้จัดจำหน่ายต่าง ๆ
  เป็นคู่ค้าที่มีการติดต่อทางการค้าเป็นอย่างดีมานานแต่ไม่มีความสัมพันธ์กัน ผลกระทบหากสูญเสีย
  ผู้จำหน่ายรายหนึ่งรายใด
  จะทำให้รายได้ของบริษัทส่วนที่ได้รับจากการจำหน่ายในเขตการจำหน่ายนั้น ขาดหายไป
  ซึ่งบริษัทจะต้องจัดหารถยนต์ยี่ห้อใหม่หรือสินค้าใหม่มาทดแทนในเขตการจำหน่ายเดิม